26. november 2021/MK  
Rev. 2

**Retningslinjer for fremvisning og valg af billeder**

1. **Fremvisning af billeder fra klubarrangementer**

Klubbens aktivitetsplan indeholder diverse planlagte arrangementer med træning, fotografering og fremvisning af billeder.

Til hvert arrangement er der udpeget en person, der er ansvarlig for fotoarrangementets afvikling.

Et fotoarrangement har normalt tre forløb:  
1. Oplæg til arrangement  
2. Gennemføre fotoarrangement  
3. Fremvisning af billeder   
Billeder kan fremvises digitalt eller som papirbilleder max. 2 billeder pr. person. Der er ingen krav om størrelse på papirbilledet. Der må kun fremvises billeder der vedrører klubarrangementet.  
Ved fremlæggelsen af billeder er det altid papirbilleder, der vises først derefter digitale billeder.  
Den ansvarlige styrer fremvisningen – én autor ad gangen.  
Billeder papir/digitalt præsenteres af autor som fortæller, hvorfor han har valgt netop disse billeder/motiver.  
Den ansvarlige runder arrangement af med en konklusion.  
Deltagerne evaluerer hele fotoarrangementet.  
   
**2.** **Valg af månedens billede**

Månedens billede (temabestemt – se kalender) vælges den sidste klubaften i hver måned.

Alle medlemmer opfordres til at deltage. Man må tage 1 eller 2 billeder med, billedet skal vises på papir i 20x30 cm/A4-størrelse.

Der stilles ingen krav til præsentation (passepartout, indramning m.m.) af billedet.

Der må ikke være signatur på billedet.

Autor er ansvarlig for billedets indhold.

Alle tilstedeværende medlemmer bedømmer billederne.

Til billedbedømmelsen anvendes skema for ”Bedømmelse af billeder” samt ”Guide til billedbedømmelse” som begge findes på hjemmesiden. (Se under fanen: ”Vejledninger”).

Bedømmelse er hemmelig.

Der vælges først 3 billeder. Derefter vælger man et billede (vinderbilledet) ud fra de 3 billeder. Ved stemmelighed mellem to/tre billeder stemmes igen. Man stemmer nu med én stemme på et billede.

Vinderen af månedens billede sørger for at få det lagt på klubbens hjemmeside under fanen ”Galleri”, kategori ”Månedens Billede”. (Evt. hjælp kan fås ved administrator). Hvis billedet ikke bliver lagt ind på hjemmesiden, fraskriver man sig retten til ”Valg af årets billede”.

Exif data sal være tilgængelig til ”Månedens Billede”.

Vinderen af månedens billede bestemmer temaet for den kommende måneds billede. Temaet skal offentliggøres første klubaften (mandag) i hver måned.

Månedens vinder, kan dog bestemme, at næste måneds billede IKKE behøver at været taget i indeværende måned.

Alle tilmeldte billeder deltager i konkurrencen. Hvis billedet ikke passer til månedens tema bør det fremgå af stemmeafgivningen.

Efter kåring af månedens billede, begrunder autor sit valg af billede, og der gives konstruktiv bedømmelse.

Til sidst fælles vurdering af alle billeder.

Månedens billede vises på hjemmesidens ”Galleri” under kategorien ”Månedens billede” og på Facebook.

Præmien er et print på 30 x 45 cm, sponsoreret af Münchow Foto.

**3. Valg af årets billede**Månedens billeder danner grundlag for valg af årets billede.

Billedet skal vises på papir i 20x30 cm/A4 opklæbet på karton og i passepartout.

Udvælgelsen af årets billede gennemføres af kvalificerede fotografer fra anden Fotoklub.

Årets billede præsenteres på årets sidste klubaften

Præmien er et billede på 50x70 cm leveret på lærred eller fotoblok (Klubudgift).